CELEX: 22006D0010
Language: hu
Date: 2006-01-27 00:00:00
Title: Az EGT-Vegyesbizottság 10/2006 határozata ( 2006. január. 27. ) az Európai Gazdasági Térségről szóló megállapodás XIII. mellékletének (Közlekedés) módosításáról

30.3.2006   
            
            
               HU
            
            
               Az Európai Unió Hivatalos Lapja
            
            
               L 92/32
            
         
      AZ EGT-VEGYESBIZOTTSÁG 10/2006 HATÁROZATA
   
   (2006. január. 27.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2005. december 2-i 153/2005 EGT-vegyesbizottsági határozat (1) módosította.
            
         
               (2)
            
            
               A transzeurópai közúthálózat alagútjaira vonatkozó biztonsági minimumkövetelményekről szóló, 2004. április 29-i 2004/54/EK európai parlamenti és tanácsi irányelvet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. mellékletének 17h. pontja (2000/30/EK európai parlamenti és tanácsi irányelv) után a következő pontot kell beilleszteni:
   
               „17i.
            
            
               
                  32004 L 0054: Az Európai Parlament és a Tanács 2004. április 29-i 2004/54/EK irányelve a transzeurópai közúthálózat alagútjaira vonatkozó biztonsági minimumkövetelményekről (HL L 167., 2004.4.30., 39. o.)
               E megállapodás alkalmazásában az irányelv rendelkezéseit a következő kiigazítással kell értelmezni:
               Az irányelv I. mellékletének 2.3.6. pontja a következő szöveggel egészül ki:
               »Kivétel tehető a forgalmi sávonként 4 000 járművet el nem érő forgalmi volumenű, 10 km-nél rövidebb alagutak esetében, amennyiben a kockázatelemzés kimutatja, hogy ugyanolyan mértékű vagy fokozottabb általános biztonság érhető el más biztonsági intézkedések alkalmazásával.«”
            
         2. cikk
   A 2004/54/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2006. január 28-án lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. január 27-én.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 53., 2006.2.23., 55. o.
   
   
      (2)  HL L 167., 2004.4.30., 39. o.
   
   
      (3)  Alkotmányos követelmények fennállását jelezték.